safouaneb/arywiki huggingface dataset:
كوايري

لكوايري اولّا اللعّاب د كورة (بلعربية: لاعب كرة قدم، بالنݣليزية: association football player) هو بنادم اللي كايقصّر الرياضة ديال لكورة. كاينين تقديرات باللي كاينين شي 250 مليون واحد كايلعبو لكورة. لكاريير. لكوايري ولمدرّيب لفرانساوي جون پيير پاپان وصف لكورة باللي راها "لوغة كونية". لكوايرية من لعالم كامل كاسجرّو معاهوم جمهور كبير ديال لمشجّيعين، ولكوايرية هوما سباب كبير فضواهير سوسيولوجية بحال "التقافة ديال لكورة". لكوايرية كايبداو غاليبا هواة، ولواعرين فيهوم كايولّيو محتارفين. غاليبا كايبداو ففرقة محلّية ديال الشباب، ومن تمّا كايجيوهوم كونطرادات من عند لمدريبين الا كانوا حرايفية فاللعب ديالهوم. من تما، شي وحدين كايولّيو يلعبو لكورة حسن، ووحجين خرين كايولّيو محتارفين وكايدوزو للفراقي لمحتارفة. لخلصة. لخلصات ديال لكوايرية فشي بوطولات كبار كايفوتو دياول لموضّفين لكبار. شي كوايرية ف بوطولا 1 ديال 2016 وصلو حتال 40 الف درهم فالشهر (480 الف درهم فلعام). واخا هكداك هادشي كايبقى قليل مقارنة بفراقي ديال لپريمر ليݣ فالنݣليز واللي وصلات فيها الشهرية ديال شي كوايرية ل83 الف دولار (740 الف درهم للشهر) اولّا مليون دولار (8. 9 دلملايين ديال الدرهم) فلعام. فلفراقي لكبار واللي لاباس عليهوم ديال ؤروپا، لخلصة ديال لكوايري تقدر توصل ل 6 حتال 8 دلمليون دولار (53 حتال 71 مليون درهم). اللعابة لواعرين فهاد لفراقي كايشدّو حتال 70 مليون دولار (620 مليون درهم) فلعام. هاد لارقام كاملين كايشدّوهوم غير كوايرية قلال. فالدوري د 2013 ديال لميريكان (اللي بدا ف 2009) لكوايرية شدّو معدّال ديال 148 الف دولار (1. 32 مليون درهم) فلعام، ولخلصات كانو مختالفين: لحرّاس شدّو 85 الف دولار (762 الف درهم) ولمهاجمين شدو 251 الف دولار (2. 25 مليون درهم) فلعام. الشهرة ولخلصة فلكورة ديال لعيالات كاتكون قّل بزّاف. متلا فالدوري ديال لميريكان د لعيالات (اللي بدا ف 2012) لكوايريات شدو فيناير 2017 مابين 15 الف دولار (134 الف درهم) و 40 الف دولار (358 الف درهم) فلعام. فلمغريب، لعيالات كاتخلّصهوم لجاميعة لملكية ديال لكورة، ولخلصة ديالهوم فاول بوطولة حتيرافية وصلات ل 3500 درهم فالشهر، و ف لقيسم التاني لحتيرافي الشهرية كانت هي 2600 درهم. التقاعود. لكوايرية اللي كايتقاعدو ويبقاو فلكورة قلال بزاف، وكايمشيو غاليبا للتدريب. ديراسة تدارت ف 1979 بيّنات باللي لكوايرية ديال لفراقي اللولين كايكونو ممّتّلين بالزايد فالشركات ديالهوم على اللعّابة دياول لفرقة التانية اولّا لكوايرية دليحتياط. واخّا هكاك، لبعض من هاد لكوايرية كايمرضو بمرضات مزمنين. التخصوصات ولمهارات. فلكورة كاينين ربعة ديال التخصوصات: لحيراسة، الديفاع، لوسط ولهوجوم. كولّا تخصوص عندو لمهارات ديالو اللي خاص كولّا كوايري فداك لپوسط يكونو عندو: النفسية ديال لكوايرية موهيمة حتى هي وكاتاتر على لاداء ديالهوم فلميطشان. ديراسات بيّنو باللي لكوايرية اللي كايتيريو پيلانتي من مورا قل من 0. 2 تانية على التصفار دلحكم كاتكون عندهوم فرصة كتر باش يضيّعوها على هادوك اللي كاياخدو كتر من تانية وحدة قبل مايتيريو.
لمينطاقة د پيلانتيات (كورة)

لمينطاقة د پيلانتيات (بلعربية: منطقة الجزاء، بالنݣليزية: Penalty area) هي مينطاقة ديال التيران اللي كايتقصر فيه لميطشان د كورة. هو مستطيل اللي كايشد 16. 5 ميترو من الجنب ديال كولّا ݣول و16. 5 ميترو قبالتو. النقطة د پيلانتي بعيدة ب 11 ميترو على خط لݣول وجاية نيشان فلوسط ديال لݣول. لقوس د پيلانتي كاين حدا لمينطاقة، وكايسد عليها بدويرة ديال 9. 15 ميترو من النقطة. هو ماشي طرف من لمينطاقة د پيلانتيات وعندو دور غير فلپيلانتي، حيتاش ݣاع لكوايرية ممنوع عليهوم يكون لداخل ديال هاد الدويرة (يعني يكونو بعاد بقّل من 9. 15 ميترو على لبالون وقت التير)، من غير اللي غايتيري ولحارس. فوسط لمينطاقة د پيلانتي كاينة مينطاقة مستطيلة خرة سميتها لمينطاقة د لݣول، وهي جوج خطوط بادين من خط لݣول ومتعامدين عليه وبادين بعاد 5. 5 ميترو على الرجلين دلݣول والطول ديالهوم 5. 5 ميترو. فهاد لحد واحد لخط اخور متعامد عليهوم ومتوازي معا خط لݣول كايجمعهوم. فهاد لمينطاقة لحارس يقد يقيس لبالون بيديه. ضربات لمرمى و اي كوفرة ديال لفرقة لمدافعة كاتدار من تمّا. لكورات لمليوحين اللي كايكونو قراب من خط لݣول كايتدارو هنايا. لخدمة ديالها. لغلاط اللي لعوقوبة ديالهوم هي كوفرة نيشان واللي كاتديرهوم لفرقة لمدافعة ف لمينطاقة د پيلانتيات تاعها كايتعاقبو ب پيلانتي. لپيلانتي كايتنفّد من النقطة د پيلانتيات، واللي بعيدة ب 11 ميترو على خط لݣول. لمينطاقة د پيلانتيات عندها خدامي خرين، بحال: فاللعب. فلاغلبية ديال لوقت د لماطش لحارس هو اللي كايعمّر لمينطاقة د پيلانتيات. لفرقة لمهاجمة كاتحاول توصل لهاد لمينطاقة باش مّاكان، ونيسبة كبيرة ديال لبيوتة تماركاو من هاد لبلاصة. عدد كبير ديال لكوايرية لمدافعين ولمهاجمين كايكونو فلمينطاقة د پيلانتيات وهادشي غاليبا فلكورات التابتين، وبلخصوص فالركنيات. فهاد لحالة كايتشاف الشتيف والجباد بين اللعّابة واخا هادشي ماشي قانوني. لمينطاقة د لݣول. هي مستاطيل اللي فيه جوج خطوط بادين من خط لݣول ومتعامدين عليه وبادين بعاد 5. 5 ميترو على الرجلين دلݣول والطول ديالهوم 5. 5 ميترو. فهاد لحد واحد لخط اخور متعامد عليهوم ومتوازي معا خط لݣول كايجمعهوم. فهاد لمينطاقة لحارس يقد يقيس لبالون بيديه.
تعادول ف السپور

التعادول هو واحد لكونصيپت فلحساب د النتايج ديال الرياضات اللي فيها التنافوس وكايطرا فاش النتيجة مابين لاطراف لمشاركين كاتكون متساوية اولّا بحال بحال. التعادول مومكين فشي رياضات، ولاكين ماشي كولشي. كورة. فالرياضة د كورة، كايتحسب لماطش تعادول الا جوج فراقي ماركاو نفس لعدد ديال لبيوتة على بعضياتهوم فلوقت لعادي (90 دقيقة). فالسيستيم د خروج لخاسر، كايتزادو جوج ديال لاشواط الزايدين. الا بقات النتيجة بين لفراقي ديال لماطش بحال بحال، كايسالي لماطش بتعادول، ولاكين كايتزادو جولات ديال تيرات الترجيح (كايتسمّاو رسميا "تيرات من النقطة د پيلانتي") باش يبان شكون غايدوز للدور لماجي اولّا ربح لمنافسة من مورا ماكايكون ماركا اكبر عدد ديال التيرات. فلمنافسات اللي لاهمية ديالهوم قليلة، كايدوز لماطش نيشان لتيرات الترجيح، بلا مايكونو ميطات زايدين. فلبوطولات ديال تورنوة روبين، الا سالا لماطش بتعادول، كايتحسب تعادول. فبوطولا 1 وبزاف ديال لبوطولات فلعالام، التعادول فهاد السيستيم كايزيد للفراقي ديال لماطش نقطة وحدة لكولا وحدة فيهوم.
4

ربعة ؤلا نمرة ربعة ؤلا لعاداد ربعة (رّمز ف نّماري لغبارية 4) هوّا نمرة ؤ عاداد جا مورا 3 ؤ قبل 5. ربعة هوّا اصغر عاداد مركّب. ؤ كيتّعتابر عاداد منحوس ف بزاف د تّقافات ديال شرق اسيا، حيت كيتّنطق بحال لموقابيل ديال كلمة "موت" ب جّاپونية، شّينوية ؤ لكورية. لخوف من لعاداد ربعة كيتسما تيترافوبيا.
ڤيرجينيا لغربية

ڤيرجينيا لغربية (بلينݣليزية: West Virginia) هي ولاية جات ف الشمال الشرقي د لميريكان. تاتحدّها پانسيلڤانيا من الشمال الشرقي، ميريلاند من الشمال و الشرق، ڤيرجينيا من لجنوب الشرقي، كينتاكي من لجنوب لغربي، و اوهايو من الشمال لغربي. هي لولاية 41 ف لكبر، و رقم 40 من جيهت لعدد د السكان. لعاصمة ديالها و اكبر مدينة فيها هي شارلستون. ڤيرجينيا لغربية كانت تابعة لڤيرجينيا، تال لعام 1863، فين طالبو شي نفصاليين باش يتفارقو حيت ما كانوش متافقين مورا لحرب لاهلية لميريكانية. ولاّت هي لولاية 35 د ميريكان نهار 20 يونيو 1863.
ويسكونسين

ويسكونسين (بلينݣليزية: Wisconsin) هي ولاية جات ف لوسط الشمالي د لميريكان. تاتحدّها مينيسوطا من لغرب، ايووا من لجنوب لغربي، ايلينوي من لجنوب، و ميشيݣان من الشمال الشرقي. هي لولاية ال 23 ف لكبر، و رقم 20 من جيهت لعدد د السكان. لعاصمة ديالها هي ماديسون، و اكبر مدينة فيها هي ميلووكي. ويسكونسين معروفة ف لميريكان بلمنتوجات ديال لحليب، كتيرشي لفروماج ديالها. دخلات للتيحاد نهار 29 ماي 1848، و ولاّت هي لولاية ال 30 ف لبلاد.
وايومينݣ

وايومينݣ (بلينݣليزية: Wyoming) هي ولاية جات ف لوسط د لميريكان. تاتحدّها مونطانا من الشمال و الشمال لغربي، داكوطا لجنوبية و نيبراسكا من الشرق، ايداهو من لغرب، يوتا من لجنوب لغربي، و كولورادو من لجنوب. هي عاشر اكبر ولاية، ولكن اقل وحدا من جيهت عدد السكان (رقم 50 - ساكنين فيها غي نص مليون د الناس). لعاصمة ديالها و اكبر مدينة فيها هي شييّن. لاغلبية ديال لولاية فيها الجبال و لهضاب. لبلاصة اللي فيها وايومينݣ كانت مستعمرة ديال صبانيا، تال 1821 فين ستاقلات و ولاّت طرف د لمكسيك. ف 1848 خداتها لميريكان من مور ما ربحاتها ف حرب، و نهار 10 يونيو 1890، ولاّت ولاية مستاقلة ف لميريكان (لولاية 44 د لبلاد).
5

خمسة ؤلا نمرة خمسة ؤلا لعاداد خمسة (رّمز ف نّماري لغبارية 5) هوّا نمرة ؤ عاداد جا مورا 4 ؤ قبل 6. لعاداد خمسة كانت عندو اهمية رمزية كبيرة ف تّاريخ، حيت بنادم كيكونو عندو بشكل عام خمسة د صّباع. كاينين ݣاع تقافات كانو خّدامين ب سيستيم خمسي د نّماري بلاصت سّيستيم لعشري لي مولفين بيه.
6

ستّة ؤلا نمرة ستّة ؤلا لعاداد ستّة (رّمز ف نّماري لغبارية 6) هوّا نمرة ؤ عاداد جا مورا 5 ؤ قبل 7. ستّة هوّا عاداد مركب ؤ اصغر عاداد كامل.
7

سبعة ؤلا نمرة سبعة ؤلا لعاداد سبعة (رّمز ف نّماري لغبارية 7) هوّا نمرة ؤ عاداد جا مورا 6 ؤ قبل 8. سبعة هوّا لعاداد لّولي لواحيد لي جا قبل من مكعّب (8). ف تّقافة لغربية ؤ تقافات خرين، نّمرة 7 كاتّعتابر مبروكة، ؤ عندها دلالة رمزية كبيرة. ف تّقافة لڤيطنامية نّمرة سبعة شي مرات كاتّعتابر منحوسة.
8

تمنية ؤلا نمرة تمنية ؤلا لعاداد تمنية (رّمز ف نّماري لغبارية 8) هوّا نمرة ؤ عاداد جا مورا 7 ؤ قبل 9.
9

تسعود ؤلا تسعة ؤلا نمرة تسعود ؤلا لعاداد تسعود (رّمز ف نّماري لغبارية 9) هوّا نمرة ؤ عاداد جا مورا 8 ؤ قبل 10. تاريخ. النمرة تسعود تطورات من لكتابات ديال لهنود ف لقرن 3 قبل لميلاد. لهنود كانو ف اللول كيكتبوها بحال علامة ستيفهام بلا نقطة لتحت.
10

عشرة ؤلا نمرة عشرة ؤلا لعاداد عشرة (رّمز ف نّماري لغبارية 10) هوّا نمرة ؤ عاداد جا مورا 9 ؤ قبل 11. عشرة هيّا لباز ديال سّيستيم لعشري لي هوا اكتر سيستيم د نّماري مخدّم ف لعالام، ؤ لي معتامد علا 10 د رّموز باش يمتل لاعداد كاملين. لختيار ديال عشرة من طاراف بزاف د تّقافات غالبا كان حيت بنادم عندو عشرة د صّباع.
11

حضاش ؤلا نمرة حضاش ؤلا لعاداد حضاش (رّمز ف نّماري لغبارية 11) هوّا نمرة ؤ عاداد جا مورا 10 ؤ قبل 12. 11 عدد فردي و لولي.
12

طناش ؤلا نمرة طناش ؤلا لعاداد طناش (رّمز ف نّماري لغبارية 12) هوّا نمرة ؤ عاداد جا مورا 11 ؤ قبل 13.
13

طلطاش ؤلا نمرة طلطاش ؤلا لعاداد طلطاش (رّمز ف نّماري لغبارية 13) هوّا نمرة ؤ عاداد جا مورا 12 ؤ قبل 14.
14

ربعطاش ؤلا نمرة ربعطاش ؤلا لعاداد ربعطاش (رّمز ف نّماري لغبارية 14) هوّا نمرة ؤ عاداد جا مورا 13 ؤ قبل 15.
15

خمسطاش ؤلا نمرة خمسطاش ؤلا لعاداد خمسطاش (رّمز ف نّماري لغبارية 15) هوّا نمرة ؤ عاداد جا مورا 14 ؤ قبل 16.
16

سطاش ؤلا نمرة سطاش ؤلا لعاداد سطاش (رّمز ف نّماري لغبارية 16) هوّا نمرة ؤ عاداد جا مورا 15 ؤ قبل 17.
17

سبعطاش ؤلا نمرة سبعطاش ؤلا لعاداد سبعطاش (رّمز ف نّماري لغبارية 17) هوّا نمرة ؤ عاداد جا مورا 16 ؤ قبل 18.
18

تمنطاش ؤلا نمرة تمنطاش ؤلا لعاداد تمنطاش (رّمز ف نّماري لغبارية 18) هوّا نمرة ؤ عاداد جا مورا 17 ؤ قبل 19.
19

تسعطاش ؤلا نمرة تسعطاش ؤلا لعاداد تسعطاش (رّمز ف نّماري لغبارية 19) هوّا نمرة ؤ عاداد جا مورا 18 ؤ قبل 20.
20

عشرين ؤلا نمرة عشرين ؤلا لعاداد عشرين (رّمز ف نّماري لغبارية 20) هوّا نمرة ؤ عاداد جا مورا 19 ؤ قبل 21.
21

واحد ؤ عشرين (رّمز ف نّماري لغبارية 21) هوّا نمرة ؤ عاداد جا مورا 20 ؤ قبل 22.
22

تنين ؤ عشرين (رّمز ف نّماري لغبارية 22) هوّا نمرة ؤ عاداد جا مورا 21 ؤ قبل 23.
23

تلاتة ؤ عشرين (رّمز ف نّماري لغبارية 23) هوّا نمرة ؤ عاداد جا مورا 22 ؤ قبل 24.
24

ربعة ؤ عشرين (رّمز ف نّماري لغبارية 24) هوّا نمرة ؤ عاداد جا مورا 23 ؤ قبل 25.
25

خمسة ؤ عشرين (رّمز ف نّماري لغبارية 25) هوّا نمرة ؤ عاداد جا مورا 24 ؤ قبل 26.
26

ستة ؤ عشرين (رّمز ف نّماري لغبارية 26) هوّا نمرة ؤ عاداد جا مورا 25 ؤ قبل 27.
27

سبعة ؤ عشرين (رّمز ف نّماري لغبارية 27) هوّا نمرة ؤ عاداد جا مورا 26 ؤ قبل 28.
28

تمنية ؤ عشرين (رّمز ف نّماري لغبارية 28) هوّا نمرة ؤ عاداد جا مورا 27 ؤ قبل 29.
29

تسعود ؤ عشرين (رّمز ف نّماري لغبارية 29) هوّا نمرة ؤ عاداد جا مورا 28 ؤ قبل 30.
30

تلاتين (رّمز ف نّماري لغبارية 30) نمرة ؤ عاداد جا مورا 29 ؤ قبل 31.
31

واحد ؤ تلاتين (رّمز ف نّماري لغبارية 31) هوّا نمرة ؤ عاداد جا مورا 30 ؤ قبل 32. 31 عاداد لولي.
ضاية بايكال

ضاية بايكال، (بالروسية: о́зеро Байка́л) هي ضاية جات ف لجنوب د لمنطقة د سيبيريا، ف روسيا. هي الضاية اللي عندها اكبر حجم د لما ف لعالم، و فيها تقريبا 22-23% ديال لما لحلو د لعالم. هي تا اغرق ضاية ف لعالم، و اغرق بلاصة فيها واصلة ل 1642 ميطرو د لغرق. بايكال هي وحدا من اقدم الضايات ف لعالم (عندها ما بين 25 و 30 مليون عام)، و هي سابع اكبر ضاية من جيهت لمساحة. الضاية ديال بايكال مسجّلة ف اللائحة د التراث العالمي د ليونيسكو من 1996.
تنين

تّنين هيّا ف دّاريجة سّمية د نّهار تّاني ف سّيمانة، ؤلا لّول يلا عتابرنا سّيمانة لادارية. ؤ جات من لعربية "الاثنين"، لي تخادت من "اثنان" (جوج). نيت ف دّاريجة فاش كانّطقو سّمية د شي عاداد لي فيه جوج ف لوحدات، ؤ نّمرة د لعشرات ماكاتساويش زيرو، كانݣولو "تنين" بلاصت "جوج "، متلا "تنين ؤ عشرين" ماشي "جوج ؤ عشرين". ف اغلبية د لّوغات لموقابيل ديال تنين كيكون عندو علاقة ب لقامار، بحال ف نّݣليزية "Monday" (لي جات من "Moon day"، بمعنى نّهار د لقامار)، ؤلا لفرانساوية "Lundi" (من لّاتينية "Lunis dies"، ب نفس لمعنى)، ؤلا جّاپونية "月曜日" (مركبة من 月 ݣيتسو = قامار، 曜 يو = ضو د نّهار، 日 بي = يوم).
كاپيتان (كورة)

كاپيتان (بالنݣليزية: Captain) فالرياضة د كورة هو كوايري اللي كايݣيّد لفرقة ديالو فلماطش، وكايكون غاليبا هو لكبير اولّا لواعر ݣاع واللي عندو تجريبة طويلة، اولا واحد اللي يقد ياتّر على لماطش اولا عندو مهارات مجهدين فلقيادة. كايتّعرف لكاپيتان بواحد الربطة كايدوّرها على الدراع ديالو. خدمتو. لخدمة لوحيدة اللي كاينة عند لكاپيتان بحساب لقواعد د اللعبة هي يحضر للقرعة دالريالة قبل مايبدا لماطش (كاتعطي لقرعة للفرقة اللي جات فيها لحق باش يختارو لݣول وباش يبداو لماطش) وقبل من تيرات الترجيح. وبلعكس ديال داكشي اللي مايتݣال، لكاپيتان ماعندوش لحق يتحدا لقرارات ديال لحكم. واخا هكاك، لحكم يقدر يهضر على شي حاجة ماعاجباهش فلفرقة ديال لكاپيتان معاه، بحال متلا السلوك لعام الا كان خايب شي شوية وكايدير الديرونجمو، الا كان هادشي ضروري يادلّي. فموناسبة ديال التفراق دلميداليات الا لفرقة ربحات شي تورنوة، لكاپيتان هو اللي كايسبق باش يشدّها. اي كاس كاتربحو لفرقة كايشدّو وكايهزّو لكاپيتان هو اللول. لكاپيتان هو اللي غاليبا كايسبق لفرقة فالدخلة للتيران فلبدية دلماطش. لكاپيتان هو اللي كايسيّر لڤيستيير ديال لفرقة. لكاپيتان هو اللي متوقّع منو ومسؤول باش يهز لمعنويات ديال لفرقة الا كانو طايحين. يقدر للكاپيتان يعاون لمدرّيب باش يختار لكوايرية ل11 اللي غايقصرو فلبدية ديال لماطش. فلكورة ديال الشباب اولّا لهواة، لكاپيتان هو اللي كايهز لمسؤوليات اللي من لمفترض لمدرّيب هو اللي كايهزهوم فالنيڤويات لعاليين ديال اللعب.
كوايري بديل (كورة)

لكوايري لبديل اولّا الشونجمو (بالنݣليزية: Substitute) هو كوايري اللي كايعوّض واحد اخور فالتيران فماطش ديال لكورة. كاينين بزاف ديال السباب علاياش لمدرّيب يقدر يدير الشونجمو. لكوايري لبديل خدمتو هي يعاون فالجهد دلفرقة ويبدل الطريقة ديالها فاللعب فلماطش. لقانون 3 من لقواعد د اللعبة كايتعامل معا الشونجمو. السباب. تبديل د الطاكتيك. التبديل د الطاكتيك هو تبديل اللي كايدخّل فيه لمدريب كوايري بديل وكايخرج كوايري من التيران حيتاش: تبديل د الزيّار. التبديل د الزيّار هو تبديل اللي كايدخّل فيه لمدريب بزّز منو كوايري بديل وكايخرج كوايري من التيران حيتاش: الطريقة. كاتّعطى للحكم ليستة فيها سمية ديال لكوايرية لبديلين قبل مايبدا لماطش، واي كوايري ماكاينش فلاليست ماعندوش يدخل (اي واحد دخل كاتعاقب عليه لفرقة بكوفرة نيشان كاتّعطى للفرقة لوخرة). باش يدّار شونجمو خاص يمشي داكشي مزيان: كايدخل لكوايري شونجمو غير الا ماكانتش لكورة ملعوبة ومن لخط د نص التيران، غير الا عطاه لحكم ليشارة ومن مورا ماكايخرج لكوايري اللي غايتبادل معاه. الا مادارش لكوايري لبديل هادشي كايشد كارطة صفرة. تيفاق على لعدد ديال الشونجمو. فلقواعد ديال اللعبة، "3 دلكوايرية شونجمو بلكتيرة هوما اللي عند لمدرّيب لحق يخدّمهوم فميطشان منضماهوم لفيفا ولجاميعات د كورة". زيادة على هادشي،
أديف عضمي

اديف لعضمي ؤلا مخ دلعضم (بنݣليزية: Bone Marrow) هوا واحد التوب كاين فلداخل دلعضمة واللي منو جوج نواع: لاديف لحمر اللي كايعمر لبلاصة لپونجية د لعضم و اللي كايطرا فيها لمصاوبة ؤلا لخزين دلبنايق ديال الدم سوا لكراوي لحمرين ولا لبيضين ولا لپلاكيطات و لاديف الصفر اللي فيه التوب لمشحم وكاين فواحد الجوف فلوسط لعضام الطوال سميتو الجوف لاديفي. عند الدري الصغير حتال ربعسنين هاد لاديف لحمر موجود فݣاع لعضام ولايني خدمتو كاتنقص معا لعمر وكايبقا غير فلعضام لقصار و لمسطحين بحال الضلوع بينما كايخلي بلاصتو لاديف الصفر فلعضام الطوال.
توب مشحم

التوب لمشحم (بنݣليزية: Adipose Tissue، بلفرانساوية: Tissu Adipeux) هوا واحد التوب لحّام (كايلحّم) من النوع لهاري مقاد من بنايق شحمية و اللي عامرين بالدهن كايتسماو ب "شحموبنايق" ؤلا "اديپوسيتات". التوب لمشحم لمقصود منو هوا لخزين ديال الدهن فلكسدة يعني قادر باش يخزن الطاقة اللي كاتجبد من هاد الدهنيات والايني عندو خدمات خرين بحال تليق د لهورمونات.
ضاية ڤيكطوريا

ضاية ڤيكطوريا، (بلينݣليزية: Lake Victoria - ب اللوݣاندا: Nnalubaale - بالضوليو: Nam Lolwe) هي اكبر ضاية ف افريقيا و تاني اكبر ضاية ف لعالم. الضاية مقسومة ما بين تلاتة د لبلدان اللي ضايرين عليها، و اللي كل وحدا فيهم واخدة فيها طرف: كينيا (6%)، اوݣاندا (45%) و طنزانيا (49%). هي وحدا من لعيون ديال لواد د النيل، اللي هو اطول واد ف لعالم. الضاية د ڤيكطوريا معروفة باللي تيعيشو فيها انواع ديال لحوت اللي ما كاينين ف تا بلاصة خرا ف لعالم. لاصل د السمية. هاد الضاية عندها بزاف د السميّات ف اللغات د لمناطق اللي كاينة فيهم، و لكن ملّي جاو مستكشفين نݣليز ف 1858، ماعرفوش اينا وحدا يختارو، و هوما يسمّيوها بسمية لملكة ديالهم د ديك الساعة، لملكة ڤيكطوريا. بزاف د لمناضلين ف افريقيا الشرقية تيطالبو باش تتبدل السمية د الضاية، اللي هي ورت ديال لوقت د لاستعمار، كتيرشي باللي لملكة ڤيكطوريا كانت تاتشجّع لعبودية.
لحكم لمعاون بلڤيديو

لحكم لمعاون بلڤيديو اولّا لڤار (بالنݣليزية: Video assistant referee ولّا VAR) هو حكم فلماطش ديال كورة كايعاون لحكم د الساحة بلكليپات ديال لڤيديو وصنّاطات ديال لهضرة. هاد لحكم كايعاون يطيّح لعدد ديال لغلاط لبشريين اللي كايديرو تاتير كبير على النتيجة د لميطشان. تكتب لڤار فلقواعد د اللعبة ف 2018 من مورا بزاف ديال التجاريب فبوطولات كبار. السيستيم ديال لڤار كايعاون باش يتصححو لغلاط "لباينين ولواضحين" و"لحوادت اللي تفلّتو فالتيران" بلفلسافة ديال "تدخّول قليل ومنفعة كبيرة". الطاريقة. كاينين ربعة ديال لحالات اللي لحكم فيهوم كايرجع للحكم لمعاون بلڤيديو: التاكود. لفرقة ديال لڤار اللي كاينة فبيت لڤار (VOR) كاتاكد من اي قرار ديال لحكم متعلّق بوحدة من دوك الربعة دلحالات اللي كاينين لفوق. الا مالقاش لڤار شي غلط كايدوز كولشي بيخير وهاد التاكود كايتسمى "تاكود ساكت". بعض لمرات الا لڤار بان ليه باللي لحكم دار شي غلط، كايسرسر ليه فودنيه وكايعلمو باللي شي حاجة طارية. لحكم كايسمع للنصيحة (كايوقّف اللعب الا كانت لكورة ملعوبة) وكايدير وحدة من هاد التلاتة: لقرار اللخر فاي حاجة طرات فالتيران كايبقى ديال لحكم بوحدو. لغلاط. كاينين بزاف ديال لعقوبات فلقواعد د اللعبة اللي كاتعطى فحق اي واحد دار شي حاجة ضد لڤار. كاتعطى كارطة صفرة لكوايرية ولمسؤولين د لفرقة الا دارو ليشارة ديال لڤار (ليشارة ديال التلفازة) بيديهوم بزاف دلمرّات. كاتعطى صفرة لاي واحد مشى للبلاصة اللي محطوطة فيها التلفازة د لڤار. الدخول للبيت د لڤار كايخرّج مول لفعلة من التيران. ڤار معاون. لحكم لمعاون د لڤار (AVAR) هو حكم اللي كايعاون لڤار فلبيت ديالو. لمسؤوليات ديال لAVAR هي يتفرج فلماطش مباشر فاش لڤار كايدير مراجعة لشي لقطة ديال لڤيديو، يسجل لحوايج اللي كايستاهلو مراجعة، ويعطي النتيجة ديال شي مراجعة للناس اللي مدوزين لماطش فلقنوات د التلفازة. نتيقاد. تنتاقد التخدام ديال لڤار فكاس لكونفيديراليات د 2017 من مورا بزاف ديال التدخولات اللي دارهوم. بزاف ديال الناس تّاهمو لڤار باللي "زاد دوّخ الناس كتر مما وضّح ليهوم لومور". اشهر لقطة تعرفات من عند شي كوايري نتاقد لڤار فالتيران هي لفعلة اللي دار لكوايري لمغريبي نور الدين امرابط فكاس لعالم د 2018. من مورا ماحسب لحكم لبيت التاني للبرطقيز بسباب نصيحة ديال لڤار، تشارشا نور الدين ومشا لاقرب كاميرا، دار ليشارة لڤار وهو كايݣول: "VAR، it's bullshit" (نݣليزية: "ڤار، اتس بولشيت"، هاد لڤار راه شي حاجة تافهة). لڤار كان حرّم على لمونتخاب د لمغريب ربحة تاريخية على لمونتخاب دلبرتقيز. واحد لحاجة خرة تنتاقد عليها لڤار فكاس لعالم 2018 هي فاش كايطوّل لميطشان بالتدخولات ديالو. لمعدّال ديال لمدة دالتدخول دلڤار هي 80 تانية كولّا مرة. لعدد ديال پيلانتيات اللي تزاد فالتورنوة كان بسباب لڤار اللي كايحاسب على لغلاط، واللي كون ماشي هو ݣاع دوك لغلاط ماتعطات ليهوم لعقوبة اللي يستاحقّو. فلمغريب مشات لينتيقادات ديال لڤار من ناحية ديال لفلوس. بزاف نتاقدو التمن لغالي ديالها، واللي كايوصل ل 12 مليون درهم فلعام (50 الف درهم للماطش و400 الف درهم للدورة) فبوطولا 1 بوحدها. بلمقارنة معا هادشي، لمينحة اللي كاتعطى للبطل ديال بوطولا 1 مافايتاش 3 دلمليون درهم، اولّا الربع ديال شحال باش كاتخدم لڤار. نتيقاد اخور جا للڤار من لجمهور وحتى لفراقي بسباب ليستيعمال وليدارة لخايبة دلميطشان. فبوطولا 1 د 2019-20، شي حكام خدّمو لڤار كتر من لقياس، وفراقي ݣالو باللي ضلمهوم فحقهوم، وفراقي بحال مولودية وجدة والرجاء البيضاوي مشاو تشكاو للجامعة على هادشي.
لمحيط لمجمد الشمالي

لمحيط لمجمّد الشمالي، اللي كيتسمّا تا لمحيط الشمالي، هو الصغير ݣاع ف لمحيطات لخمسة د لعالم، و لقليل ف لغرق فيهم. هاد لمحيط يقدر يتشاف بحال لبلاصة ف الشمال د لارض اللي تاتجمع لمحيطات لاخرا، و فيه فين كاينة النقطة ديال لقطب الشمالي. لمحيط لمجمّد الشمالي تيطلل على الشمال د ؤروپا و اسيا و امريكا الشمالية. هو لمحيط اللي فيه اقل نسبة د لملحة ف لعالم، و فيه بلايص اللي تاتكون مجمّدة لعام كامل. ف الشتوا، تاتكون لاغلبية ديالو مجمّدة. ف لعوامات اللخرانية، و بسباب لمشاكل ديال لاحتباس لحراري، ولاّ هاد لمحيط تيدوب بالزربة، و يقدر يغرّق بزاف د لبلايص ف لعالم، اللي غادي يطلع عليهم لما.
بدية بالصفارة (كورة)

لبدية بالصفارة هي طريقة ديال لبدية و فبعض لحالات، لمعاودة داللعب فماطش فالرياضة د كورة. لقانون 8 اللي كاين فلقواعد د اللعبة كايتحكّم فلبدية بالصفارة. لمن كاتعطى. كايبدا كولا شوط فلماطش بالصفارة ديال لحكم، وفكولا بدية ديال لميطات الزايدين الا كانو. لفرقة اللي جات فيها لقرعة بالريالة كاتختار اما: لفرقة اللي ماجاتش فيها لقرعة بالريالة هوما اللي كايبداو اللعب فالشوط التاني. الا داز لماطش للميطات الزايدين، كاتدار قرعة خرة فلبدية. كاتخدّم لبدية بالصفارة حتى من مورا فاش كايتماركا بيت. لفرقة اللي تماركا عليها داك لبيت هي اللي كاتعاود اللعب. الطريقة. لبالون خاص يكون واقف فالنوقطة د وسط التيران. ݣاع لكوايرية من غير داك اللي غايتيريه خاص يكونو واقفين فنص التيران ديالهوم، وݣاع لكوايرية ديال لفرقة لوخرة خاص يوقفو بعاد ب 9. 15 ميترو على لكورة (لمسافة ف التيران محددّاها الدويرة د نص التيران)، هادشي كامل حتى تولّي لكورة ملعوبة. غير يصفر لحكم، لكوايري يقدر يشير لكورة فين ما بغا. كاتكون لكورة ملعوبة فاش كاتكون تّيرات وكاتبان كاتحرّك. لكوايري اللي تيرا لكورة ماعندوش لحق يقيس لكورة حتى يقيسها شي كوايري اخور. يقدر لكوايري يماركي بيت على لفرقة لخرة من لبدية بالصفارة. مايمكنش يطرى بيت على نفس لفرقة، الا شي كوايري ماركا على راسو من لبدية بالصفارة، كاتعطى ركنية للفرقة لوخرة. لغلاط. كاتعاود لبدية بالصفارة الا تدارت بكورة كاتحرّك اولّا من بلاصة ماشي هي هاديك. كاتعاود هاد لبدية الا كوايري اخور من غير داك اللي غايتيري كاين فنص تيران لفرقة لوخرة، اولّا كوايري من لفرقة لوخرة ماحتارمش لبعد على النوقطة د وسط التيران. اي كوايري كايعطّل اللعب كاتعطاه صفرة. الا لكوايري اللي تيرا لكورة قاسها مرّة خرة قبل مايقيسها شي كوايري اخور، كاتعطى للفرقة لوخرة كوفرة مانيشانش من لبلاصة اللي طرا منها لغلط، من غير الا لمرة التانية كانت قيسة بليد، ديك الساعات لغلط كايتعطى عليه كوفرة نيشان للفرقة لوخرة.
زربة

الزربة ولا لڤيتاس (لي ف لغالب كايترشم ليها ب "v") هيا واحد لمقدار لي كايعبر تّغيير ف لموضع ديال شي حاجة ف زّمان، ؤ كيتّحسب ب لقسمة ديال لعبار د لبعودية مابين جوج مواضع على لوقت اللي دوّزاتو لحاجة باش تّحرك مابينات دوك جوج مواضع. وهيا واحد لقد فيزيكي كيتّرمز ليها ف لعادة على شكل "ڤيكتور". فتاحراكت (بلونݣلي: Kinematics)، لعبرة لعالامية هيا لميترو ف تّانية و كانرشمو ليها ب (m/s) والايني اللي كاتخدم بزاف هيا كيلوميطر ف سّاعة (km/h). ف لفيزيك، الزربة لمجهدة ݣاع هيا الزربة ديال شّعا اللي كانرشمو ليها ب "c" ؤ كاتسوا c=3×10⁸m/s. ف شّيمي زّربة ديال تفاعل كيماوي كاتّحسب ب لمول ف التانية (mol/s).
لبوطولا لوطنية للهواة (2021-2022)

لبوطولا لوطنية للهواة (2021-2022) هي لموسم د 2021-2022 من لبوطولا لوطنية للهواة، اللي هو لقيسم التالت على حساب لهيكلة لهرمية د لبوطولات فلبلاد د لمغريب. لفراقي بلجيهات. لجدوال ديال الترتيب. ملاحضة: اتحاد سيدي قاسم ونادي وارزازات تحيّدات ليهوم واحد النقطة.
زربة ديال التعرام

زربة ديال التعرام ولا لموعدال ديال التعرام د لكواري لحمرين ولا التفاعل ديال بيرناكي (ب ولّا ) هيا واحد لفعلة اللي كانحسبو فيها بواحد لمانيرة ماشي خاصة لحرقة. هاد التيست كايدار على الدم اللي ماكايتجلطش على شي ؤنبوب عمودي و الزربة باش كايتحطو لكراوي لحمرين كاتعبر بلميليميتر فالساعة mm/h. الزربة ديال التعرام ديال الدم فلقاعيدة كاتكون طالعة عند لعيالات كتر من الرجال. يلا عتابرنا الزربة د التعرام formula_1 و لعمر ديال الشخص formula_2 كانلقاو بلي: formula_3 formula_4
زوهير سنيسلة

زوهير سنيسلة، تولد ف 25 يناير 1999، هو كوايري مغريبي ديال سيسيفوت. حياتو. تولد زوهير ف 1999 ف دارلبيضا، ؤ ملي كانت عندو تقريبان سبع سنين مشا ليه شوف مورما ضربو ب عصا واحد من دراري كان كيلعب معاهم. زوهير مزوج ؤ عندو بنت. لكاريير ديالو. بدا يلعب زوهير لكورة ديال لمكفوفين ملي كانت عندو عشر سنين. ف 2014، دخل زوهير معا لمونتخاب د لمغريب د سيسيفوت ؤ شارك معاه ف بزاف د لبوطولات ؤ تورنوات، بحال بوطولة افريقيا، بوطولة لعالام ؤ لعاب لپارالمپية. ف 2021، شارك ف لپارالامپياد د طوكيو 2020 ؤ كان هوا لهداف ديالها مورما ماركا تمنية د لبيوتا، شي لي عاون لمغريب باش يربح لميدالية لبرونزية ؤ لي خلاه يولي هوا لمونتخاب لافريقي لول لي وصل ل دومي فينال ؤ ربح اول ميدالية افريقية فهاد لعبة.
قيسم لهواة لمغريبي اللول (2021-2022)

قيسم لهواة لمغريبي اللول (2021-2022) هي لموسم د 2021-2022 من بوطولات لهواة فالشطر ديال قيسم لهواة اللول، اللي هو لقيسم الرابع على حساب لهيكلة لهرمية دلبوطولات فبلاد لمغريب. قيسم لهواة اللول (شمال). لجدوال ديال الترتيب. ملاحضة: فتح ويسلان تحيّدات ليهوم 2 نقاط، ونادي عمل بلقصيري، حسنية بنسليمان ومولودية ميسور مشات ليهوم نقطة وحدة. قيسم لهواة اللول (جانوب). لجدوال ديال الترتيب. ملاحضة: اولمبيك مراكش تحيّدات ليهوم واحد النقطة. لبطل د لبوطولا. بطل هاد لموسم ديال قيسم لهواة اللول: امل تيزنيت
قيسم لهواة لمغريبي التاني (2021-2022)

قيسم لهواة لمغريبي التاني (2021-2022) هي لموسم د 2021-2022 من بوطولات لهواة فالشطر ديال قيسم لهواة التاني، اللي هو لقيسم لخامس على حساب لهيكلة لهرمية دلبوطولات فبلاد لمغريب. قيسم لهواة التاني (شمال شرقي). لجدوال ديال الترتيب. ملاحضة: تحيدو بيوتا لهاد لفراقي: نادي الفنيدق (1-)، كواكب فاس (2-)، اتحاد اكنول (3-). قيسم لهواة التاني (شمال غربي). لجدوال ديال الترتيب. ملاحضة: هاد لفراقي تحيدو ليهوم نقاط: شباب الحي الحسني، وفاء الدروة، وفاق بوزنيقة (1-)؛ شباب المستقبل، نهضة سطات (2-).